cyanic-selkie/wikianc huggingface dataset:
Բերսթայմ
Բնակչությունը 2009 թվականի դրությամբ կազմում է 386 մարդ, բնակչության խտությունը` 124.92 մարդ/կմ²։ Բնակավայրը զբաղեցնում է 3.09 կմ² տարածք։
Աշխարհագրություն
Գտնվում է Փարիզ քաղաքից 390 կմ արևելք, Ստրասբուրգ քաղաքից` 24 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 292 աշխատունակ (15-64 տարեկան) բնակիչ, որոնցից ակտիվ էին 234-ը, իսկ ոչ ակտիվները` 58։ Ակտիվության ցուցանիշը կազմում է 80,1 %։ 234 աշխատունակ մարդկանցից աշխատել է 219 անձ (113 տղամարդ և 106 կին)։ Գործազուրկ են եղել 15 անձ (9 տղամարդ և 6 կին)։ 58 անաշխատունակներից 25-ը եղել են աշակերտներ կամ ուսանողներ, 28-ը` թոշակառուներ, իսկ 5-ը չեն աշխատել տարբեր պատճառներով ։
Լուգանո
Լուգանո (իտալ.՝ Lugano), քաղաք Շվեյցարիայում։ 2010 թվականի մարդահամարի տվյալներով ունի 54.667 բնակչություն։ Քաղաքը ծովի մակարդակից գտնվում է 273 մետր բարձրության վրա, Լուգանո լճի հյուսիսային ափին։
Շվեյցարիայի խոշորագույն քաղաքների մեջ Լուգանոն 9-րդն է։ Բանկչության մեծամասնությունը խոսում է իտալերեն։
Մշակույթ
Լուգանոն Շվեյցարիայի ամենահայտնի մշակութային կենտրոններից մեկն է։ Այստեղ է գտնվում Պալազզո դեի Կոնգրեսս ամենահայտնի և մեծ թատերական կենտրոններից մեկը։ 1956 թվականին Լուգանոյում է անցկացվել առաջին Եվրատեսիլ երգի մրցույթը։
Տուրիզմ
Լուգանոն ամենաճանաչված զբոսաշրջական կենտրոններից է Շվեյցարիայում։ Զբոսաշրջիկները հիմնականում գալիս են այստեղ տեսնելու շրջակա լեռները, մի շարք պատմական շենքերը և թանգարանները։ Լուգանոյում գործում է երեք եկեղեցի և երկու ազգային նշանակություն ունեցող գրադարաններ։
Հղումներ
Կատեգորիա:Շվեյցարիայի քաղաքներ Կատեգորիա:Լուգանո Կատեգորիա:Շախմատային օլիմպիադաներ հյուրընկալած քաղաքներ
Կալինինի մարզ
Կալինի մարզ, մարզ ՌԴ կազմում։ Կազմվել է 1935 թ.-ի հունվարի 29-ին։ Տարածությունը 84, 1 հզ.կմ2 է, բնակչությունը՝ 1649 հզ. (1979 թ.-ի տվյալներով)։ Բաժանվում է 36 շրջանի, ունի 22 քաղաք, 29 քտա։ Կենտրոնը՝ Կալինին։ 1966 թ.-ի դեկտեմբերի 6-ին Կալինինի մարզը պարգևատրվել է Լենինի շքանշանով, ֆաշիստների դեմ կռվում կայուն և խիզախ լինելու համար։
Գտնվում է Վոլգայի վերին ավազանում։ Մարզի արևմուտքում Վալդայան բարձրությունն է (200—300 մ), հարավ արևմուտքում իրար հաջորդող մանրաբլրային թմբաշարերով և զանդրային հարթություններով Արևմտյան Դվինայի դաշտավայրն է, որի արևելյան մասն ունի հարթավայրային ռելիեֆ։ Մարզի հարավ արևելքում Վերին Վոլգայի դաշտավայրն է (100—150 մ)։ Օգտակար հանածոներից կան տորֆ, գորշ ածուխ, շինարարական կավ, ավազ, կրաքար, հանքային ներկերի պաշարներ։ Կլիման չափավոր ցամաքային է։ Հունվարի միջին ջերմաստիճանը — 8, 5°Օից մինչև — 10, 5 °C է, հուլիսինը՝ 17°Շ-ից 18 °C։ Տարեկան տեղումները՝ 550—750 մմ, վեգետացիոն շրջանը՝ 120—133 օր։ Գետերն են Վոլգան (Վազուզա, Տվերցա, Կալինինո Տմա, Շոշա և այլ վտակներով), Արևմտյան Դվինան, Մստան։ Կան 500-ից ավելի լճեր (խոշորը Սելի գետն է)։ Վոլգայի վրա կառուցված են Իվանկովի, Ուգլիչի, Ռիբինսկի, Ցնայի վրա՝ Վիշնևոլոցկի ջրամբարները։ Գերակշռում են ճմապոդզոլային, պոդզոլային, պոդզոլակավային, ճահճային հողերը։ Անտառները գրավում են տարածքի 36% ֊ը, մարգագետինները՝ 22, 3%-ը, ճահիճները՝ 9%֊ը։ Բնորոշ կենդանիներն են որմզդեղնը, եվրոպական այծյամը, գորշ արջը, գայլը, աղվեսը, թռչունների շատ տեսակներ։ Հիմնականում ռուսներ են, բնակվում են նաև կաբելներ և այլք։ Միջին խտությունը 1 կմ2 վրա 20 մարդ է, քաղաքային բնակչությունը՝ 63% (1975 թ.-ի տվյալներով)։
Խոշոր քաղաքներն են Կալինինը, Վիշնի վոլոչյոկը, Ռժևը, Կիմրին, Տորժոկը, Բոլոգոյեն։ Կալինինի մարզում զարգացած է վերամշակող արդյունաբերությունը։ Մարզի ինդուստրացմանը նպաստել է աշխարհագրական հարմար դիրքը Մոսկվա և Լենինգրադ արդյունաբերական խոշոր կենտրոնների միջև։ Զարգացած է էներգետիկական, մեքենաշինական, անտառային, փայտամշակման, թեթև և սննդի, թաղանթանյութի-թղթի արդյունաբերությունը։ Կալինինի մարզը մտնում է Կենտրոնական էներգահամակարգի մեջ։ Գործում են Կալինինի, Վիշնի Վոլոչյոկի և այլ ԶԷԿ-եր, Կոնակովոյի ՊՇԷԿ-ը։ Մովետական իշխանության տարիներին ստեղծվեց քիմիական և նավթաքիմիական արդյունաբերություն։
Գյուղատնտեսությունն ունի վուշագործական-անասնապահական ուղղություն։ Զբաղվում են նաև կարտոֆիլի, հացահատիկի, բանջարեղենի մշակությամբ։ Հիմնականում մշակում են վուշ, որն ունի միութենական նշանակություն։ Զարգացած է կաթնամսատու անասնապահությունը։ Երկաթուղիների երկարությունը 1, 8 հզ. կմ է, կարևոր մայրուղիներն են Մոսկվա— Լենինգրադ, Մոսկվա-Ռիգա։ Զարգացած է ավտոմոբիլային, գետային, խողովակաշարային (մարզով են անցնում Մերպուխով-Լենինգրադ, Վուկտիլ-Տոր- ժոկ գազամուղները) տրանսպորտը։ Մարզն ունի 4 բուհ, 1267 գրադարան, 5 թատրոն, 3 թանգարան, 1 պատկերասրահ, 1711 ակումբ, 2344 կինոսարք։ Հրատարակվում է մարզային 2 թերթ։ Գործում է մարզային ռադիոկայանը։ Մոսկվայից վերահաղորդվում են ռադիո և հեռուստահաղորդումները։ 1975 թ.-ին հիվանդանոցային մահճակալների թիվը 21, 3 հզ. էր, բժիշկներինը՝ 4590։ Կան առողջարաններ, հանգստյան տներ։
Կատեգորիա:Ռուսաստանի մարզեր
Ցվետա Կարայանչևա
Ցվետա Վալչևա Կարայանչևա (Tsveta Valcheva Karayancheva, ), բուլղարացի ինժեներ և քաղաքական գործիչ, որը եղել է Բուլղարիայի Ազգային ժողովի նախագահը 2017 թվականի նոյեմբերից մինչև 2021 թվականի մարտը։
Վաղ կյանք, կրթություն ու վաղ գործունեություն
Ցվետա Վալչևա Կարայանչևան ծնվել է 1968 թվականի փետրվարի 25-ին Յամբոլի մարզի Բոլյարովո ավանում ։ Սովորել է Քարջալիի մեքենաշինական քոլեջում, որից հետո ավարտել է Սոֆիայի տեխնիկական համալսարանի ինժեներության ու Նոր բուլղարական համալսարանի մենեջմենտի բաժինները ։
Կարայանչևան աշխատել է Քարջալիի «Ֆորմպլաստ» կոչվող պլաստմասսայե իրեր պատրաստող գործարանում, դարձել դրա գլխավոր դիզայներն ու գործարանի մենեջերը ։ Աշխատել է նաև Ղրղզստանի արդյունաբերության ոլորտում ։
Քաղաքական գործունեություն
Կարայանչևան հանդիսանում է «Գերբ» կուսակցության անդամ և 2007 թվականին դարձել է Քարջալիի տարածաշրջանային համակարգողը։ 2009 թվականի խորհրդարանական ընտրություններում ընտրվել է Քարջալիի ընտրատարածքը ներկայացնող Ազգային ժողովի պատգամավոր ։ Վերընտրվել է 2013, 2014 և 2017 թվականներին ։ 2017 թվականի մայիսից մինչև նոյեմբեր եղել է խորհրդարանի հինգ փոխնախագահներից մեկը  ։
2017 թվականի նոյեմբերի 17-ին ընտրվել է խորհրդարանի նախագահ 138 կողմ, 3 դեմ ու 71 ձեռնպահ ձայներով ։ Փոխարինել է Դիմիտար Գլաչևին, որը հրաժարական էր տվել «քաղաքական ցնցումներից» խուսափելու համար, երբ Բուլղարիան ստանձնել է Եվրամիության խորհրդի նախագահությունը ։
2018 թվականի նոյեմբերին հովանավորել է Քրեական օրենսգրքում ընտանեկան բռնության դեմ ուղղված փոփոխությունը ։ 2019 թվականի հունիսին պաշտոնական այցով եղել է Մոսկվայում ։ 2020 թվականի մայիսի 9-ին COVID-19 համավարակին ի պատասխան արգելել է բոլոր պատգամավորների արտասահմանյան այցերը ։ Մարտի 26-ին առաջարկել է, որ խորհրդարանը դադարեցնի կանոնավոր նիստերը և գումարվի միայն հրատապ կամ արտակարգ դրդապատճառների համար, իսկ նախարարներին ուղղված հարցերը լինեն բացառապես գրավոր ։
Ի պատասխան 2020 թվականի սեպտեմբերին կառավարության դեմ բողոքի ցույցերի՝ Կարայանչևան ասել է․ «Իհարկե, մենք լեգիտիմ ենք։ Մենք այս իշխանությունը նվաճել ենք 2017 թվականին, երբ ընտրությունները կազմակերպել էր Ռումեն Ռադևի ժամանակավոր կառավարությունը» ։ Նա ասել է, որ բողոքի ակցիաները ֆինանսավորվել են մաֆիայի կողմից, և որ լրագրողների մուտքը խորհրդարան չի վերականգնվի ։ Կարայանչևան ավելի վաղ ասել էր, որ խորհրդարանում միայն պետական հաստատությունների ներկայացուցիչներին թույլ տալու որոշումը COVID-19-ի տարածումը կանխելու միջոցառումների մի մասն է կազմել ։
2020 թվականի հոկտեմբերին խորհրդարանը քննարկել է Բուլղարիայի սոցիալիստական կուսակցության և «Իրավունքների և ազատությունների շարժման» 96 անդամների կողմից ներկայացված խնդրանքը՝ նրան հեռացնելու մասին, պատճառաբանելով, որ նա խախտել է օրենսդրական գործընթացի կանոնները և անտեղյակ է Սահմանադրությանը  ։ «Գերբ» խորհրդարանական խմբի փոխնախագահ Կրասիմիր Ցիպովը մերժել է խնդրանքը ։
Ծանոթագրություններ
Կատեգորիա:21-րդ դարի քաղաքական գործիչներ Կատեգորիա:Խորհրդարանի նախագահներ Կատեգորիա:Բուլղարներ
Դրամաշնորհ
Դրամաշնորհ, ձեռնարկություններին, կազմակերպություններին և ֆիզիկական անձանց դրամական կամ նյութական տեսքով տրվող անհատույց նպաստ՝ գիտական կամ այլ հետազոտությունների անցկացման, փորձակառուցողական աշխատանքների իրականացման, ուսման, բուժման և այլ նպատակների համար, որոնց պետք է հետևի գումարի օգտագործման մասին հաշվետվությունը։
Կրթություն և ստաժավորում
Ենթադրում է կրթություն կամ ստաժավորում տվյալ երկրում կամ արտերկրում։ Կարող է հատկացվել երկարաժամկետ՝ 1-3 տարի (այս դեպքում այն մաս-մաս է տրվում) կամ կարճաժամկետ՝ մի քանի շաբաթ կամ ամիս։ Ֆինանսավորումը կարող է ներառել բոլոր ծախսերը, այդ թվում՝ ճանապարհածախսը, բնակությունը և սնունդը (նույնիսկ կրթաթոշակ), կամ ծախսերի միայն մի մասը, որի դեպքում մնացած ծախսերը ուսանողն ինքը պետք է հոգա։
Կրթական դրամաշնորհները բավականին տարածված են ուսանողների շրջանում։ Տնտեսապես թույլ երկրների ուսանողներին սովորաբար ավելի մեծ ֆինանսավորում է տրվում, որը ներառում է բոլոր ծախսերը։
Հետազոտությունների իրականացում
Տրվում են կարճ ժամկետով (ամիսներ) և ենթադրում են այլ շրջանների աշխատակիցների հետ աշխատանք, ինչպես նաև համալսարանների և գրադարանների ռեսուրսներից օգտվելու հնարավորություն։ Հիմնականում տրվում է հետազոտությունների կամ ծրագրերի վրա աշխատող այն ասպիրանտներին և դոկտորներին, որոնք կարող են ապացուցել գիտական աշխատանքի կարևորությունը այլ շրջաններում կամ արտերկրում։
Ուղևորություններ
Ներառում են այն անձանց ճանապարհային ծախսերը, որոնք հրավիրված են կոնֆերանսի, ստաժավորման կամ սեմինարի այլ շրջանում կամ արտերկրում։
Փոքր բյուջեով կամ կարճաժամկետ ծրագրեր
Կարող է վճարվել տարածքի վարձավճարը կամ սարքավորումների, ծախսվող նյութերի, հրավիրած մասնագետների (գիտնականների, ինժեներների, տեխնիկների, թարգմանիչների, ադմինիստրատորների) վճարը, ծրագրի (կոնֆերանսի, ցուցադրության, հրապարակման) մասին ինֆորմացիայի տարածումը, ինչպես նաև ծրագրի հետ կապված ուղևորությունների ընթացքում տրանսպորտի, բնակության և սննդի ծախսերը։ Ծրագիրը կարող է հաշվարկված լինել ինչպես միանգամյա միջոցառման (կոնֆերանսի, դպրոցի, տեխնիկական կարգավորումների փորձարկման, դաշտային փորձաքննության համակարգման, հասարակական հարցման և այլնի) աջակցման, այնպես էլ միջոցառումների և հետազոտությունների համակարգի երկարատև աջակցության համար։ Վերջինիս ժամանակ նախատեսվում է ֆինանսավորում մի քանի դրամաշնորհի կամ այլ աղբյուրների կողմից։
Դրամաշնորհների դերը հասարակության զարգացման գործում
Դրամաշնորհների օգնությամբ անհրաժեշտ օգնություն է ցուցաբերվում այնպիսի ծրագրերի, որոնք շահութաբեր չեն, բայց մեծ դերակատարում ունեն հասարակության, քաղաքի կամ կրթական հաստատության զարգացման գործում։ Դրամաշնորհ է տրամադրվում նաև այնպիսի գործունեությանը, որը պետության կողմից պատշաճ ֆինանսավորում չի ստանում։ Օրինակ՝ երկրում գոյություն ունեցող ոչ առևտրային կազմակերպությունները հաճախ հենվում են դրամաշնորհների վրա՝ որպես հիմնական, երբեմն նաև՝ միակ եկամտի աղբյուր (այն անհրաժեշտ է տարածքի և տեխնիկայի վարձակալության, աշխատակիցներին վճարելու համար)։
Ռուսաստանում ոչ առևտրային կազմակերպությունները, որոնք դրամաշնորհ են ստանում օտարերկրյա բարեգործական կազմակերպություններից, հարկեր չեն վճարում ։
Ստացման ընթացակարգ
Դրամաշնորհ ստանալու համար դիմողը մանրամասն ծրագիր է կազմում, որտեղ ներկայացվում են ժամկետները և ծախսերը, ինչպես նաև նշվում է դիմորդի ներդրումը՝ ծախսերի այն մասը, որը կարող է վճարել ինքնուրույն կամ այլ աղբյուրներից օգտվելով։ Դիմումները ուսումնասիրվում են դրամաշնորհ տրամադրող կազմակերպության կողմից, և հաճախ կազմակերպվում են մրցույթներ տարբեր դիմորդների միջև։ Մրցույթի ընթացքում հաշվի է առնվում ֆինանսավորում ստանալու անհրաժեշտության հիմնավորումը, պահանջվող ծախսերի պատշաճությունը, մասնակցի պատրաստվածության աստիճանը, արդյունքի երկարատևությունը և այլն։ Դրամաշնորհ ստացող անձը ներկայացնում է ծախսերը՝ կտրոններով, հաշվետվություններով, և օբյեկտիվ արդյունքները (գիտական աշխատանքներ, հրապարակումներ, հետազոտություններ, վիճակագրություններ)։ Այս փուլը դիմումի վրա կատարվող աշխատանքի կարևորագույն մասն է կազմում։
Գրականություն
Կատեգորիա:Գիտություն Կատեգորիա:Կրթություն Կատեգորիա:Ֆինանսներ
Թեմ (Բյուզանդիայի վարչական միավոր)
Առաջին բանակաթեմ. Անատոլիկոն
Հունարեն «անատոլե» բառից, որ նշանակում է արևելք, այսինքն Արևելյան բանակաթեմ։ Ինչպես գրում է մատենագիր կայսրը՝ Կոստանդին Ծիրանածինը, բանակաթեմը Անատոլիկոն էր կոչվում ոչ այն պատճառով, որ ծայրագույն արևելքում էր գտնվում, այն ժամանակվա մարդու պատկերացմամբ՝ արևի ծագած տեղում (բառերը հենց կայսրինն են), այլ որովհետև ընդամենը տարածվում էր Բյուզանդիոնում (այսինքն՝ Կոստանդնուպոլիսում) և Եվրոպայում բնակվողների արևելյան կողմում։ Ըստ Բյուզանդական վարչական բաժանման, բանակաթեմը բաղկացած էր նահանգներից, որոնք Անատոլիկոնում հինգն էին։ Սա Բյուզանդական կայսրության ամենամեծ բանակաթեմն էր, որի կազմի մեջ մտնում էին Դիոկղետիանոս կայսեր սահմանագծած Ասիա և Լիդիա նահանգները, Կարիայի որոշ մասեր, Պակատյան Փռյուգիան, Լիկաոնիան, Երկրորդ Կապադովկիան և Իսավրիան։ Անատոլիկոն բանակաթեմի անունն առաջին անգամ հիշատակվում է բյուզանդացի պատմիչ Թեոփանես Խոստովանողի Ժամանակագրության մեջ՝ 669 թվականի դեպքերի կապակցությամբ։ Անատոլիկոն բանակաթեմի զորավարը ևս առաջին անգամ հիշատակվում է Թեոփանեսի Ժամանակագրության մեջ։ Դա Լեոնտոսն էր, որ 695 թվականին կայսր հռչակվեց։ Նրա նստավայրը Ամորիոն քաղաքն էր, իսկ ավելի ուշ շրջանում՝ Մարգ ալ-Շահմը։ Ըստ բյուզանդական գահնամակի՝ Անատոլիկոն բանակաթեմի զորավարը 60 դասից բաղկացած հիերարխիկ ցուցակում զբաղեցնում էր չորրորդ տեղը։ Բանակաթեմի անունը հարատևել է մինչև օրս «Անադոլու» անվան տակ, որը թուրք կեղծարարները ձգտում են ստուգաբանել թուրքերեն. անա (մայր) և դոլու (լի) բառերով։ Անատոլիկոն բանակաթեմից արևելք գտնվում էր Մեծ Հայքի թագավորությունը, որի մի մասը Բյուզանդական կայսրությունը բռնի կամ խաբեությամբ կցել էր իր տարածքներին և դրանց ևս կցելով սահմանակից տարածքներ, կազմավորել էր Արմենիակների բանակաթեմը։ Եվ ահա, թուրքական պետությունը 1941 թվականից սկսեց կիրառել Արևելյան Անատոլիա տերմինը՝ նկատի ունենալով հիմնականում այն տարածքները, որոնք գտնվում են Արևմտյան Հայաստանում։
Երկրորդ բանակաթեմ. Արմենիակների
Կոստանդին Ծիրանածինն իր նույն՝ «Բանակաթեմերի մասին» գրքում գրում է, որ վարչական այս տարածքն իր անվան համար պարտական է տեղում ապրող և սահմանակից հայերին։ Ապա նա թվարկում է իրենից վաղ ապրած մի շարք աշխարագիրների ու մատենագիրների անուններ, ինչպես օրինակ Ստրաբոնի, և նշում, որ նրանցից ոչ մեկն այս տերմինը չի գործածում, ինչը նշանակում է, որ սա միայն վերջերս կազմված վարչական միավոր է։ Եվ իսկապես էլ այդպես է, քանի որ ավելի հին շրջանում, երբ դեռևս խախտված չէր Մեծ Հայքի թագավորության ամբողջականությունը, Բյուզանդական կայսրության սահմանների մեջ չկային հայկական գավառներ, որ դրանք էլ հույները կոչեին Արմենիակների կամ Հայկական բանակաթեմ։
Գրականություն
Կատեգորիա:Վարչական միավորներ Կատեգորիա:Բյուզանդական կայսրության բանակ Կատեգորիա:Բյուզանդական կայսրության վարչական բաժանում
Աստերոիդների ցանկ (134901-135000)
|}
Աստերոիդների ցանկ (134801-134900) * Աստերոիդների ցանկ * Աստերոիդների ցանկ (135001-135100)
Միջնակետ
Երկրաչափությունում հատվածի միջնակետ է կոչվում այն կետը, որը տրոհում է հատվածը երկու հավասար մասերի։ Այն հավասարահեռ է հատվածի ծայրակետերից, այլ կերպ ասած՝ կիսում է հատվածը։
Բանաձևը
n-չափանի տարածությունում A ու B ծայրակետերով հատվածի C միջնակետը կարելի է հաշվել բանաձևով, այսինքն՝ i-րդ կոորդինատը հանդիսանում է A և B կետերի i-րդ կոորդինատների կիսագումարը (i = 1, 2, ..., n)։
Շրջանագիծ
Շրջանագծի ցանկացած տրամագծի միջնակետ համարում է շրջանագծի կենտրոն։
Էլիպս
Էլիպսի մակերեսը կամ երկարությունը կիսող ցանկացած լարի միջնակետ էլիպսի կենտրոնն է։
Էլիպսի կենտրոնը նաև համընկնում է իր երկու կիզակետերին իրար միացնող հատվածի միջնակետի հետ։
Հիպերբոլ
Հիպերբոլի գագաթներն իրար միացնող հատվածի միջնակետը հիպերբոլի կենտրոնն է։
Եռանկյուն
Եռանկյան կողմերի միջնուղղահայացների հատման կետը հանդիսանում է այդ եռանկյան արտագծած շրջանագծի կենտրոնը։
Եռանկյան միջնագիծ է կոչվում գագաթը հանդիպակաց կողմի միջնակետին միացնող հատվածը։ Եռանկյան երեք միջնագծերի հատման կետը հանդիսանում է այդ եռանկյան ծանրության կենտրոնը։ Այլ կերպ ասած՝ մետաղյա համասեռ եռանկյյունաձև թաղանթը կհավասարակշռվի իր միջնագծերի հատման կետում տեղադրած հենարանի վրա։
Եռանկյան ինը կետերի շրջանագծի կենտրոնը համընկնում է այդ եռանկյան արտագծած շրջանագծի կենտրոնն ու օրթոկենտրոնն իրար միացնող հատվածի միջնակետի հետ։
Ցանկացած եռանկյան մեկ ձևով կարելի է ներգծել էլիպս, որը շոշափում է բոլոր երեք կողմերը դրանց միջնակետերում։ Նշված էլիպսը կոչվում էՇտեյների ներգծյալ էլիպս, դրա կենտրոնը համընկնում է եռանկյանը ներգծած շրջանագծի կենտրոնի հետ և այն օժտված է մի հատկությամբ, որ եռանկյանը ներգծած բոլոր էլիպսների մեջ ունի մեծագույն մակերեսը։
Ուղղանկյուն եռանկյանն արտագծած շրջանագծի կենտրոնը համընկնում է ներքնաձիգի միջնակետի հետ։
Արտաքին հղումներ
Կատեգորիա:Աֆինական երկրաչափություն Կատեգորիա:Վերլուծական երկրաչափություն
Յակուտսկ
Յակուտսկ (Дьокуускай), քաղաք Ռուսաստանում, Սախա-Յակուտիայի Հանրապետության մայրաքաղաքը։ Յակուտիայի ամենամեծ և հին քաղաքն է, Սիբիրի ամենահին քաղաքներից մեկը։ Ռուսաստանի հյուսիս-արևելքի բնակչության թվաքանակով ամենամեծ քաղաքն է և վարչական, արդյունաբերական, մշակութային, ֆինանսական, գիտական կենտրոնը։ Բնակչության թվաքանակով հեռավորարևելյան շրջանի երրորդ քաղաքն է (Վլադիվոստոկից և Խաբարովսկից հետո)։
Քաղաքի օրը նշվում է սեպտեմբերի 14-ին։
Պատմություն
1632 թվականի սեպտեմբերի 25-ին ենիսեյան հարյուրապետ Պյոտր Բեկետովի ջոկատը, ուսումնասիրելով Լենա գետի ափը, աջ ափին` ներկայիս Յակուտսկի գտնվելու վայրից 70 կմ ներքև, հիմնադրեց Յակուտյան բերդաքաղաքը։ Հենց սկզբից բերդաքաղաքը բազմամարդ էր։ Նրա կայազորում ներառված էր 300 կազակ։ 1634 թվականին այն պաշարվեց յակուտների կողմից։ 1635 թվականին տեղացի կազակները իրավունք ստացան կոչվել յակուտյան կազակներ ։ 1638 թվականին բերդաքաղաքը դարձավ նորաստեղծ Յակուտական վոյեվոդության կենտրոնը։ 1642-1643 թվականներին բերդաքաղաքը տեղափոխվեց ներկայիս վայր` Թույմաադայի հովիտ։
Վերանվանվել է Յակուտսկ 1643 թվականին։ Լինելով ամբողջ Լենայի շրջանի ռազմական-վարչական և առևտրական կենտրոնը` Յակուտսկը ենթարկվում էր Սիբիրյան նահանգին, իսկ 1822 թվականից` Արևելասիբիրյան գեներալ-նահանգապետությանը։ 1822 թվականին Յակուտսկը դարձավ մարզային քաղաք, իսկ 1851 թվականին ստացավ ինքնուրույն երկրամասի կարգավիճակ` Յակուտսկ կենտրոնով։
Յակուտսկի առավել ակտիվ զարգացումը կապված է Իվան Կրաֆտի նահանգապետության շրջանի հետ (1907—1913)։ Քաղաքում կառուցեցին էլեկտրակայան, հեռախոսային կայան, բացվեց թանգարան, հիմնվեց Ռուսական աշխարհագրական ընկերության մասնաճյուղ։
Հայրենական մեծ պատերազմի տարիներին քաղաքում էր գտնվում Ալսիբի օդային երթուղու կառավարումը, որով ԱՄՆ-ից ինքնաթիռներ էին տեղափոխում։
1922-1991 թվականներին Յակուտսկը Յակուտական ինքնավար սովետական սոցիալիստական հանրապետության մայրաքաղաքն էր։ 1991 թվականից Յակուտսկը Սախայի հանրապետության մայրաքաղաքն է։
Աշխարհագրական դիրք
Քաղաքը տեղակայված է Թույմաադայի հովտում` Լենա գետի ձախ ափին, միջին հոսանքում։ Գտնվում է հյուսիսային լայնության 62 աստիճանի զուգահեռականից փոքր-ինչ հյուսիս, ինչի արդյունքում ամռանը դիտարկվում է սպիտակ գիշերների տևական ժամանակահատված, իսկ ձմռանը (դեկտեմբերին) օրվա մեջ լուսավոր է լինում 3-4 ժամ։ Քաղաքի մակերեսը կազմում է 122 կիլոմետր քառակուսի։ Յակուտսկը Հավերժական սառցույթի շրջանում տեղակայված ամենամեծ քաղաքն է։
Մակերևույթ
Յակուտսկը տեղակայված է հարթավայրային շրջանում։ Քաղաքի տարածքում կան շատ լճեր։ Ափերը ավազոտ են, ծանծաղուտներում աճում են եղեգներ։ Լենայի ձախ հիմնական ափը Թույմաադայի հովիտ է հասնում մեծ խորշով, որի բարձրությունը հասնում է շուրջ 100 մետրի։ Քաղաքի կողմից այդ զառիթափերը հիշեցնում են լեռնաշղթա։ Դրա մի հատվածն էլ կազմում է Չոչուր Մուրան լեռը։
Յակուտսկի կենտրոնական մասը Լենա գետի հունից առանձնանում է խոտածածկ ընդարձակ հարթավայրով, այսպես կոչված «Կանաչ մարգագետնով», որը հանդիսանում է Լենայի հովտամասը և ողողվում է դրա ջրերով։
Կլիմա
Քաղաքի կլիման խիստ ցամաքային է, տեղումների ոչ մեծ քանակով։
Յակուտսկում ձմեռը խստաշունչ է, հունվարին միջին ջերմաստիճանը կազմում է -40 °C, երբեմն կարող է գրանցվել մինչև -60 °C (վերջին անգամ այդպիսի ջերմաստիճան գրանցվել է 1951 թվականի հունվարի 2-ին)։ Ձմեռը տևում է հոկտեմբերից մինչև ապրիլ ներառյալ, գարունը և աշունը շատ կարճատև են։ Ձնհալը դեկտեմբերից մարտն ընկած ժամանակաշրջանում բացառվում է։
Ամռանը բնորոշ է տեղումների ոչ մեծ քանակություն և հաճախ` շատ շոգ։ Ջերմաստիճանը կարող է բարձրանալ մինչև +40 °C, ինչը հյուսիսային քաղաքի համար շատ բարձր ցուցանիշ է։ Յակուտսկի տարեկան ամպլիտուդը երկրագնդի վրա ամենախոշորներից է, գերազանցում է 100 °C (102,8 °C)։
Բնակչություն
1726 թվականին, երբ Յակուտսկով անցնում էր կամչատական առաջին էքսպեդիցիան, այնտեղ հաշվվում էր, ինչպես իր մատյանում նշել է լեյտենանտ Ալեքսեյ Չիրիկովը, ռուսական 300 բակ, իսկ քաղաքի մերձակայքում կար 30 000 յակուտ։
1990-ական թվականների սկզբից նկատվում է հանրապետության շրջաններից դեպի Յակուտսկ ակտիվ միգրացիա։ 1990-ականների սկզբից մինչև 2000-ականների սկիզբը տեղի էր ունենում ռուսախոս բնակչության հոսք. ներկայումս բնակչության ռուսախոս բաժինը մնում է գրեթե անփոփոխ ։ 2000-ականներից սկսած` նկատվում է միգրացիա Միջին Ասիայից, Կովկասից և Չինաստանից։
Բնակչության կազմ
Յակուտսկը բազմազգ քաղաք է։ Մեծամասնություն են համարվում յակուտները (141 հազար) և ռուսները (113 հազար)։ Քաղաքում ապրում են նաև բուրյաթներ, ուկրաինացիներ, բաշկիրներ, թաթարներ, չեչեններ, ինգուշներ, օսեր, ղրղզներ, լեհեր, լիտվացիներ, դաղստանցիներ, էվենկներ, ուզբեկներ, տաջիկներ, հայեր, մոլդովացիներ, հաներ, կորեացիներ։
Վարչական բաժանում
2004 թվականի նոյեմբերի 3-ին Սախայի Հանրապետության պետական ժողովի որոշման հիման վրա Մարխի և Կանգալասի ավանները ներառվեցին Յակուտսկի քաղաքային սահմանագծում ։
Յակուտսկի քաղաքային կազմի մեջ մտնում են Մագան, Տաբագա, Հին Տապագա, Խատասի, Տուլագինո, Կապիտոնովկա, Կիլդյամցի, Սիրդախ, Պրիգորոդնոե, Վլադիմիրովկա գյուղերը։
Արդյունաբերություն
Լինելով շրջանի վարչական և մշակութային կենտրոնը՝ Յակուտսկը չունի շատ զարգացած արդյունաբերություն։ Հիմնական բնագավառները ապահովում են քաղաքի կենսագործունեությունը։ Կեսից ավելին (53,3 %) բաժին է ընկնում ջերմաէներգետիկ համալիրի արտադրանքին, 17,7 % - ը՝ սննդային արդյունաբերությանը, 11,1 % - ը՝ ալմաստի երեսակմանը, 4,3 % - ը՝ շինարարական նյութերի արդյունաբերությանը, 3,2 % - ը՝ մետաղամշակմանը ։ Առավել մեծ ձեռնարկություններն են.
Առևտուր
Յակուտսկը Յակուտիայի առևտրի և բիզնեսի մեծագույն կենտրոնն է։ Ձեռնարկատիրությունը կազմում է քաղաքի տնտեսության հիմքը։ Աշխատունակ քաղաքացիների գրեթե 60 % - ը, ինչպես նաև հանրապետության շրջաններից և այլ երկրներից ներգաղթածների մեծ մասը զբաղված է առևտրի և ծառայությունների ոլորտում։ Քաղաքում կա մի քանի շուկա (Ստրոիտելնի, Սայսարի, Կրիտի, Ստրոիտելնի, Ավտորինոկ), առևտրի կենտրոններ, խանութներ և կրպակներ։ Կոմերցիոն ծառայությունների ոլորտում ներկայացված են ավտոսրահներ, սրճարաններ, հյուրանոցներ, գեղեցկության սրահներ, մասնավոր պոլիկլինիկաներ, լվացքատներ, անշարժ գույքի գործակալություններ, շինարարական և տրանսպորտային ընկերություններ։
Տրանսպորտ
Քաղաքում գործում է գետային նավահանգիստ։ Երկաթուղային տրանսպորտի բացակայության պայմաններում բեռնափոխադրման մեծ մասն իրականացվում է հենց նավահանգստի միջոցով։ Բացի այդ, ջրային մարդատար տրանսպորտը քաղաքը կապում է Լենայի ավազանի այլ բնակավայրերի հետ։ 2008 թվականին տնտեսական և տեխնիկական պատճառներով դադարեցվեցին կանոնավոր ռեյսերը դեպի Խանդիգա։
Մինչև վերջերս ճանապարհները հիմնականում ունեին մանրախճային մակերես, սակայն վերջին շրջանում իրականացվում են մայրուղու վերականգնման և ասֆալտապատման մասսայական աշխատանքներ ։ 2007 թվականին «Վիլյույ» ավտոճանապարհն ընդգրկվեց դաշնային ճանապարհների ցանկում, թեև փաստացի այդպիսի ճանապարհ գոյություն չունի ։
Ավիատրանսպորտ
Քաղաքում գործում է երկու օդանավակայան.
Հասարակական տրանսպորտ
Քաղաքային և քաղաքամերձ մարդատար տրանսպորտը ներկայացված է ավտոբուսների միջոցով։ Էլեկտրատրանսպորտ չկա։ Մոտ 2005 թվականին Յակուտսկում տեղի ունեցավ մունիցիպալ տրանսպորտի լիարժեք փոխարինում կոմերցիոնով ։
Գոյություն ունի նաև միջքաղաքային ավտոբուսային փոխադրում Յակուտսկի ավտոկայանից, որը մայրաքաղաքը կապում է համեմատաբար մոտ վայրերին։ Քաղաքից ավտոբուսային ռեյսեր կան նաև մինչև Ալդան։
Սպորտ
Քաղաքում առկա է սառցե պալատ, արհեստական խոտածածկույթով մարզադաշտեր, սպորտի պալատ, սպորտային համալիրներ և սպորտային այլ շինություններ։
Ռուսական արենայում քաղաքը ներկայացնում է «Զարյա» («Заря») մինի ֆուտբոլային ակումբը։ 2008 թվականին թիմը զբաղեցրեց 4-րդ տեղը մինի ֆուտբոլի Ռուսաստանի Բարձրագույն լիգայում։
Տարբեր տարիներին քաղաքը ներկայացրել են «Դինամո» («Динамо») ֆուտբոլային ակումբը, «Սախա» («Саха») բասկետբոլի ակումբը, «Յակուտյանոչկա» («Якутяночка») վոլեյբոլի կանանց ակումբը, «Սախիանկաս» («Сахаинкас») մինի ֆուտբոլի ակումբը։
2011 թվականից «Յակուտիա» («Якутия») ֆուտբոլային ակումբը նորից բարձրացավ պրոֆեսոնալ մակարդակի և համարվում է ֆուտբոլի Ռուսաստանի առաջնության երկրորդ դիվիզիոնի մասնակից։
2014 թվականին քաղաքում անցկացվեց մաս-ռեստլինգի աշխարհի առաջին առաջնությունը ։
2005 թվականից քաղաքում ակտիվորեն զարգանում է հեծանվային շարժումը։ Պարբերաբար անցկացվում են մրցույթներ։
Կրոն
Յակուտսկում կրոնական կազմակերպությունները բավականին շատ են, կա աղոթատների մի ամբողջ շարք։
Քաղաքում գործում է Ռուս Ուղղափառ եկեղեցու հինգ ծխական համայնք ։ Կա նաև հնածեսության համայնք։
Յակուտսկում կան կաթոլիկներ, ընդ որում, բավականին վաղուց՝ դեռևս 20-րդ դարի սկզբից։ Կան նաև իսլամ դավանողներ։ 2005 թվականի սեպտեմբերի 23-ին քաղաքում բացվեց մզկիթ ։ Քաղաքում բնակվում են նաև բուդդիզմի և այլ կրոնների ներկայացուցիչներ ։
Քույր քաղաքներ
2006 թվականից Յակուտսկը համարվում է «Միացյալ քաղաքներ և տեղական իշխանություններ» (ОГМВ) միջազգային կազմակերպության Եվրասիական տարածաշրջանային բաժանմունքի անդամ։
Արտաքին հղումներ
Կատեգորիա:1632 թվականին հիմնադրված բնակավայրեր Կատեգորիա:Սախա-Յակուտիայի հանրապետություն
Մասոնական ուղենիշներ
Մասոնական ուղենիշներ սկզբունքների ցանկ է, որոնք, ըստ մասոնականների մեծամասնության, «մասոնականության հին ու անփոփոխ պատվիրաններն են»։ Մասոնական հզոր ժողովարանի կամ հզոր արևելքի «օրինաչափության» վերաբերյալ հարցերը գնահատվում են ուղենիշներին հավատարիմ մնալու տեսանկյունից։ Քանի որ յուրաքանչյուր հզոր ժողովարան համարվում է ինքնակառավարվող՝ առանց ողջ մասոնականության լիազորությունները կատարող վերադաս մարմնի, ապա այդ սկզբունքների բացատրությունը կարող է տարբերվել, ինչը հանգեցնում է ճանաչման հետ կապված ընդհարման։ Մասոնական տարբեր իրավասություններ ունեն տարբեր մասոնական ուղենիշներ։
Ծագում
Պերսի Ջանցի կարծիքով մասոնական «ուղենիշ» տերմինն ունի աստվածաշնչյան ծագում։ Այն հղվում է 22:28 այլաբանությանը. «Մի՛ փոփոխիր քո հայրերի դրած յաւիտենական սահմանները»՝ ի նկատի ունենալով քարե սյուները, որոնցով առանձնացվում էին տարածքների սահմանագծերը։ Հետո նա մեջբերում է հրեական օրենքը. «Մի՛ կործանիր քո հարևանների հողային գծանշումները, որոնք Քեզ են ժառանգություն հասել նրանցից հին ժամանակներից ։ Մարկ Թաբերտը համարում է, որ մասոնական ուղենիշներում շարադրված գործող օրենքները և իրավիճակները ծագում են միջնադարյան որմնադիրների օրենսգրքից ։
Պատմություն
Սակայն ուղենիշներն իրենք ոչ մի ձևով չէին նկարագրվում։ Այդ ուղղությամբ առաջին քայլը կատարվեց 1856 թվականին դոկտոր Ալբերտ Մակեի «Ազատ որմնադրության օրենք»-ում։ Նա ձևավորեց երեք կարևոր բնութագրիչներ՝
Նա պնդում էր, որ գոյություն ունեին ընհամենը 25 ուղենիշներ, և որ դրանք չփոփոխվող են։ Սակայն ուղենիշները հաջորդ հեղինակների մոտ շատ էին տարբերվում մակեևյանից, քանի որ հեղինակներն իրենք դրանց մասին ունեին իրենց պատկերացումները։ 1863 թվականին Ջորջ Օլիվերը հրապարակեց «Մասոնական արժեքներ»-ը, որոնցում նա թվարկել էր 40 ուղենիշներ։ Անցյալ դարում մի քանի ամերիկական Հզեր ժողովարաններ փորձեցին ձևակերպել իրենց ուղենիշները, հարավային Վիրջինիայից և Նյու Ջերսիից մինչև Նևադա և Կենտուկկի (54) ։
Ռոսկո Փաունդը առանձնացրեց 6 ուղենիշներ.
1950-ականներին «Հյուսիսային Ամերիկայի մեծ վարպետների համաժողովի տեղեկատվության ճանաչման հանձնաժողովը» հավանություն տվեց երեք «հնագույն ուղենիշներին».
Ալբերտ Մակեի 25 ուղենիշները
Ավանդաբար ընդունված է համարել, որ մասոնական ուղենիշների մասոնական պարբերականության հիմնարար հատկանիշները հիմնված են «Հնագույն պատվիրանների» վրա, որոնք վերցված են մասոնական առաջին ձեռագրերից ` «Անդերսոնի 1723 թվականի սահմանադրություն»- ից և Ջորջ Պեինայի 1720 թվականի կազմած «Առաջին մեծ ժոցովարանի» համար առաջին միասնական կանոնակարգից։ Բայց գոյություն ունի նաև պատմականորեն փորձով հաստատված կարծիք, որ մասոնական ուղենիշները իրենցից ներկայացնում են մասոնական աշխատանքների գործնականորեն փորձված օրենքների ամբողջություն, որոնք մասոնական իրավասությաուններից յուրաքանչյուրը հարաբերական են։ Դրա ապացույցը կարող է լինել այն, որ մասոնական յուրաքանչյուր իրավասություն ունի իր կողմից ճանաչված մասոնական ուղենիշներիի ցուցակը ։
Մեջբերումներ
"Ոչ միայն յուրաքանչյուր ժողովարանի, այլև ցանկացած մասոնի առաջին մեծ պարտականությունն այն է, որպեսզի հետևի, որ շքանշանի ուղենիշները երբեք չխախտվեն,- Ալբերտ Մաքեյ:"
Աստերոիդների ցանկ (313101-313200)
Աստերոիդների ցանկ (313001-313100) * Աստերոիդների ցանկ * Աստերոիդների ցանկ (313201-313300)
Լուսինե Զաքարյանի տուն-թանգարան
Լուսինե Զաքարյանի տուն-թանգարան, հայ երգչուհի, Կոմիտասի, հայ հոգևոր երգերի ու տաղերի կատարող Լուսինե Զաքարյանին նվիրված թանգարան Երևանում։ Բացվել է 2019 թվականի հունիսի 1-ին՝ երգչուհու ծննդյան 82-րդ տարելիցի օրը։ Թանգարանը բացվել է Կողբացի փողոցի 42/3 հասցեում գտնվող այն բնակարանում, որտեղ ապրել է երգչուհին։ Բնակարանը կահավորվել է այնպես, ինչպես այն ժամանակ, երբ Լուսինե Զաքարյանն ամուսնու` Խորեն Պալյանի հետ բնակվել է այդ բնակարանում  ։
Պատմություն
Լուսինե Զաքարյանի և Խորեն Պալյանի տուն-թանգարանի ստեղծման աշխատանքները սկսվել են 2016 թվականին Պալյան ընտանիքի նախաձեռնությամբ։ Բնակարանը, որտեղ արվեստագետներն ապրել են 1968-2007 թվականներին տուն-թանգարանի վերածելու Խորեն Պալյանի ցանկությունն իրագործել է նրա եղբորորդին՝ բժիշկ Րաֆֆի Պալյանը, որի ֆինանսավորմամբ 2018 թվականին իրականացվել են վերանորոգման աշխատանքները։ 2019 թվականին Վեհափառ Հայրապետ Ն.Ս.Օ.Տ.Տ. Գարեգին Բ կաթողիկոսի ֆինանսական աջակցությամբ սկսվել են տուն-թանգարանի ցուցադրական աշխատանքները։
Ցուցադրություն
Թանգարանում ներկայացված են Լուսինե Զաքարյանի և նրա ամուսնու` բանասեր, շարականագետ, մանկավարժ, ծիսագետ և երգիչ Խորեն Պալյանի անձնական իրերը, փաստաթղթերն ու նոտաները, նամակներ, գրադարանը և այլ ցուցանմուշներ՝ ամուսնական համատեղ կյանքի ընթացքում նրանց գործածած իրեր, հագուստ, անձնական պարագաներ, ափսեներ, բաժակներ, բազկաթոռներ։ Հուշային սրահից բացի, թանգարանում կա կամերային համերգներ, հանդիպումներ կազմակերպելու սենյակ ։
Արտաքին հղումներ
Կատեգորիա:Երևանի թանգարաններ Կատեգորիա:Կենսագրական թանգարաններ Կատեգորիա:2019 հիմնադրումներ Հայաստանում
Էռնանի Ազևեդու Ժունիոր
Էռնանի Ազևեդու Ժունիոր (Hernani Azevedo Júnior, ), բրազիլացի ֆուտբոլիստ, իտալական «Պարմա» ակումբի կիսապաշտպան։
Ակումբային կարիերա
Էռնանին «Ատլետիկո Պարանաենսե» ակումբի սան է։ 2013 թվականի սկզբին Պարանաենսե լիգայի՝ «Նասիոնալ Պարանաենսե» ակումբի դեմ խաղում կատարել է նորամուտւ հիմնական թիմում։ Նույն թվականին նշել է նորամուտը Պարանա նահանգի առաջնությունում։ Չկարողանալով ամրապնդել տեղը թիմի հիմնական կազմում՝ Էռնանին վարձավճարով տեղափոխվել է բրազիլական սերիա Բ-ի «Ժոնվիլ» ակումբ և կես տարով տեղ նվաճել թիմի կազմում։ Վարձավճարային պայմանագիրը նախատեսվել է մեկուկես տարվա համար, սակայն «Ատլետիկո Պարանաենսեն» վերադարձրել է կիսապաշտպանին վեց ամիս հետո։ «Գրեմիո» ակումբի եմ խաղում Էռնանին կատարել է նուրամուտը բրազիլական սերիա Ա-ում։ 2014 թվականի սեպտեմբերի 14-ին «Վիտորիա» ակումբի դեմ խաղում խփել է իր առաջին գոլը «Ատլետիկո Պարանաենսե» ակումբում ։ 2014 մրցաշրջանում Էռնանին խաղադաշտ է դուրս եկել 15 անգամ։
2016 թվականի մարտին թիմը գլխավորել է Պաուլո Աուտուորին, և «Ատլետիկոն» վերջնականապես անցել է 4-2-3-1 սխեմայի, իսկ կենտրոնական կիսապաշտպանական զույգը կազմել են Էռնանին ու Օտավիոն։ 2016 թվականին Էռնանին թիմին օգնել է հաղթել Պարանաենսե լիգայում։
2016 թվականի դեկտեմբերի 16-ին տեղափոխվել է Սանկտ Պետերբուրգի «Զենիթ»։ Պայմանագիրը կնքվել է հինգ տարով ։ Թիմում նորամուտը նշել է փետրվարի 16-ին Եվրոպայի լիգայի՝ բելգիական «Անդերլեխտ» ակումբի դեմ խաղում ։ Մարտին կայացած ԲԿՄԱ-ի դեմ խաղում կատարել է նորամուտը Ռուսաստանի Պրեմիեր լիգայում։
2017 թվականի օգոստոսի 8-ին Էռնանին մեկ տարով վարձավճարով (գնման իրավունքով) տեղափոխվել է ֆրանսիական «Սենտ Էտիեն» ։ «Ամյեն» ակումբի դեմ խաղում նշել է նորամուտը Լիգա 1-ում։ Հոկտեմբերի 1-ին «Տրուա» ակումբի դեմ խաղում խփել է իր առաջին գոլը «Սենտ Էտիենի» կազմում ։ 2019 թվականի ամռանը Էռնանին վարձավճարով տեղափոխվել է իտալական «Պարմա» ։
Կարիերան հավաքականում
2011 թվականին Բրազիլիայի պատանեկան հավաքականի կազմում Էռնանին դարձել է Էկվադորում անցկացվող Հարավային Ամերիկայի պատանեկան առաջնության հաղթող։ Խաղադաշտ է դուրս եկել ութ խաղերում, որոնցից երկուսում՝ հիմնական կազմում, իսկ մյուսներում՝ խաղի ավարտից 20-25 րոպե առաջ։ Նույն թվականին Էռնանին հավաքականի կազմում զբաղեցրել է չորրորդ տեղը Մեքսիկայում անցկացվող աշխարհի մինչև 17 տարեկանների առաջնությունում։ Մրցաշարի ընթացքում նա մասնակցել է Դանիայի, Ավստրալիայի , Կոտ դ'Իվուարի , Էկվադորի , Ճապոնիայի , Ուրուգվայի և Գերմանիայի դեմ խաղերին։
Ծանոթագրություններ
Կատեգորիա:Բրազիլացի ֆուտբոլիստներ Կատեգորիա:Զենիթի ֆուտբոլիստներ Կատեգորիա:Ժոնվիլի ֆուտբոլիստներ Կատեգորիա:Ատլետիկո Պարանաենսեի ֆուտբոլիստներ Կատեգորիա:Սենտ Էտիենի ֆուտբոլիստներ Կատեգորիա:Պարմայի ֆուտբոլիստներ Կատեգորիա:Ռուսաստանի Պրեմիեր Լիգայի խաղացողներ
Նյուրա (հուշարձան)
«Նյուրա» (Ню́ра), գյուղացի կնոջ հուշարձան, «ժողովրդի թշնամու» կին, տեղադրված 2016 թվականին Սլանցևսկի շրջանի Զասոսիե (Засосье) գյուղում, Լենինգրադի մարզ (քանդակագործ՝ Ալեքսանդր Սպրիրիդոնով)։ Ստեղծված է գյուղի բնակիչների պատվերով և «Քաղաքացիական նախաձեռնություն» մրցանակի միջոցներով։ Մտնում է «Անմեղները» հուշարձանային համալիրի կազմի մեջ, որը նվիրված է ստալինյան բռնաճնշումների զոհերին։
Նկարագրություն
Հուշարձանը պատկերում է գյուղացի կնոջ, ով կանգնած է նորածինը ձեռքին, ավելի մեծ տարիքով երեխան կանգնած է նրան մոտ՝ փեշից բռնած։ Կինը նայում է հեռուն՝ ասես սպասելով ամուսնու վերադարձին ։
Համաձայն Զասոսիե գյուղի պաշտոնական կայքի նկարագրությանը՝
Հուշարձանը տեղադրված է գյուղի մասնավոր հատվածում. քննարկվում է տեղափոխել ընդհանուր հողի վրա, որպեսզի այն պաշտոնական կարգավիճակ ստանա ։
Պատմություն
2013 թվականին Զասոսիե գյուղի բնակիչների նախաձեռնությամբ ընթանում է «Անմեղները» հուշարձանային համալիրի շինարարությունը, որը նվիրված է ստալինյան բռնաճնշումների զոհերին։ 2015 թվականի հոկտեմբերի 30-ին բացվել է անմեղների հիշատակի Տունը, որտեղ պահպանվում է քաղաքացիական բանտարկյալների հիշատակի գիրքը։
2015 թվականին «Անմեղները» նախագիծը պարգևատրվել է 200 հազար ռուբլիով՝ «Քաղաքացիական նախաձեռնություն» ազգային մրցանակի «Հիշատակ» անվանակարգում (Լենինգրադի մարզի Զասոսիե գյուղում ճնշամիջոցների ենթարկված բնակիչների հիշատակը պահպանելու համար)  ։ Որոշվեց, որ այդ միջոցներով կստեղծվի գյուղացի կնոջ հուշարձան, ում ամուսինը ճնշումների է ենթարկվել, և ով մնացել էր երեխաներին միայնակ մեծացնելու այնպիսի կանանց հետ, ովքեր նույնպես առանց ամուսինների են մնացել։ Նյուրայի նախատիպը հանդիսացել է Զասոսիե գյուղի բնակիչ Աննա Նիկոլաևնա Գալակտիոնովան, ում ամուսինը ենթարկվել է ճնշումների, և ով հետագայում՝ պատերազմի ժամանակ դարձել է կոլտնտեսության ներկայացուցիչ։ Հուշարձանի ստեղծուման նախաձեռնողների խոսքերով, 1937 թվականին Զասոսիե գյուղից ձերբակալվել է 30 տղամարդ, որից 10 տարի անց՝ 1947 թվականին, գյուղ վերադարձան միայն երեքը, այդ թվում նաև Աննա Նիկոլաևնա Գալակտիոնովայի ամուսինը  ։
Հուշարձանը բացվել է 2016 թվականի հոկտեմբերի 1-ին։ Այն տեղակայված է №5 տանը, որտեղ XX դարի սկզբին տեղակայված էր կոլտնտեսության վարչությունը։ Աննա Նիկոլաևնա Գալակտիոնովայի հուշարձանի կողքին նախատեսվում է տեղադրել նրա ամուսնու՝ Գրիգոր Գրիգորևիչ Գալակտիոնովի հուշարձանը՝ որպես ստալինյան բռնաճնշումների բոլոր զոհերի խորհրդանիշ ։
Կարծիքներ
2016 թվականի հոկտեմբերի 10-ին, իր Պոզներ հեռուստահաղորդման թողարկման վերջում, Վլադիմիր Պոզները նշել է «Նյուրա» հուշարձանի բացման մասին, այն անվանելով  «ամբողջովին հիանալի իրադարձություն» ։
Արտաքին հղումներ
Կատեգորիա:Հուշարձաններ այբբենական կարգով Կատեգորիա:Կանանց հուշարձաններ Կատեգորիա:Լենինգրադի մարզի հուշարձաններ Կատեգորիա:2016 հիմնադրումներ
Ֆրանսիս Կոկլեն
Ֆրանսիս Կոկլեն (Francis Coquelin, ), ֆրանսիացի ֆուտբոլիստ, «Արսենալ» ակումբի կիսապաշտպան։
Կենսագրություն
Ֆրանսիս Կոկլենը ծնվել է Ֆրանսիայի Լավալ քաղաքում։ Նա իր առաջին քայլերը արել է «ԱՍ Բուրն» ակումբի կազմում, իսկ 2005 թվականին տեղափոխվեց «Լավալ» տեղական ակումբ։ Ֆրանսիայի երիտասարդական հավաքականի կազմում նրան նկատել է «Արսենալի» Սկաուտ Գրիմանդին։ 2008 թվականին հուլիսին Ֆրանսիս տեղափոխվեց անգլիական «Արսենալ»։
«Արսենալ»
Նախամրցաշրջանային պատրաստությունը անցկացրել է առաջին թիմի հետ, սակայն հանդես է եկել հիմնականում երիտասարդական և պահեստային կազմերում։ Ֆրանսիսը դարձավ «Արսենալի» երիտասարդական կազմի առանցքային ֆուտբոլիստներից մեկը, որն այդ մրցաշրջանում դարձավ Անգլիայի երիտասարդական գավաթի դափնեկիր և երիտասարդական թիմերի առաջնության հաղթող։
«Լորյան» (վարձավճարով)
2010 թվականին ամռանը Կոկլենը վարձավճարով դարձել է Լորյան ակումբի անդամ խաղային բարձր աստիճան սատանալու համար։ Կոկլենը ֆրանսիական ակումբում հիմնականում խաղացել է աջ կիսապաշտպանի դիրքում։ Լորյան ակումբի կազմում անցկացրել է 24 հանդիպում և խփել 1 գոլ։
Վերադարձ «Արսենալ»
2011 Կոկլենը վերադարձել է Արսենալ։ Աշխարհի երիտասարդական առաջնության պատճառով Ֆրանսիսը չի մասնակցել իր թիմի նախամրցաշրջանային պատրաստությանը և երկար ժամանակ հնարավորություն չի ունեցել ընդգրկվել առաջին թիմի կազմում։ Սակայն Կոկլենը հնարավորություն է ստացել մասանակցել Լիգայի գավաթի և Անգլիայի գավաթի խաղարկություններին, որոնցից յուրաքանչյուրում անցկացրել է երեքական խաղ։ Նա նաև մասնակցել է առաջնության 2 խաղերի հանդես գալով կիսսապաշտպանության կենտրոնում։ Դրանցից մեկում՝ «Տոտտենհեմի» դեմ խաղում, երկրպագուները նրան ճանաչել են խաղի լավագույն ֆուտբոլիստ ։ Լիգայի գավաթի շրջանակներում անցկացվող «Բոլթոն» ակումբի դեմ խաղից հետո Վենգերն ասել է, որ փոխել է իր վերաբերմունքը Կոկլեինի նկատմամբ։ Նախկինում Ֆրանսիսին համարում էր առաջին հերթին պաշտպան, սակայն երիտասարդ խաղացողի ելույթները «Լորյան» կազմում, ինչպես նաև ընթացիկ մրցաշրջանում Կոկլենի ցուցադրած խաղը Վենգերին համոզեցին որ նրա տեղը կիսպաշտպանությունում է :Ընդ որում, Ֆրանսիսը հայտարարել է, որ պատրաստ է խաղալ ցանկացաց դիրքում միայն թե խաղա ։
2012 թվականի հունվարի 10-ին Կոկլենը կնքել է նոր երկարաժամկետ պայմանագիր «Արսենալի» հետ ։
Ֆրայբուրգ (վարձավճարով)
2013 թվականի հուլիսի 5-ին Կոկլենը վարձավճարով տեղափոխվել է գերմանական «Ֆրայբուրգ» :Նա իր առաջին գոլը խփեց չեխական «Սլովան Լիբերեց» ակումբ հետ խաղում ։
Չարլտոն Ատլետիկ (վարձավճարով)
2014 թվականի նոյեմբերի 3-ին Կոկլենը մեկ ամսով Չարլտոն Ատլետիկ, սակայն հետագայում վարձավճարային պայմանագիրը երկարաձգվում է մինչև դեկտեմբերի վերջ։
Երկրորդ վերադարձ «Արսենալ»
2014 թվականի դեկտեմբերի 12-ին «Արսենալը» խզել է Կոկլենի վարձավճարային պայմանագիրը իր կենտրոնական կիսապաշտպանների վնասվածքների պատճառով։ Օգոտվելով իրեն ընձեռնված հնարավորությունից՝ Կոկլենը տեղ է գրավել «Արսենալի» հիմանական կազմում։ Նրա խաղն արժանացել է մի շարք դրական արձագանքների։ Մասնավորապես Արսեն Վենգերը նշել է, որ վերադարձից հետո Կոկլենը խաղում է այն ֆուտբոլիստի նման ով գնահատվում է £40 միլիոն ։ Թիերի Անրին վերլուծելով Բարնլիի դեմ խաղը որում Կոկլենը ճանաչվել է լավագույն խաղացող, բարձր է գնահատել Ֆրանսիսի խաղը և նրան անվանել է «դեկտեկտիվ կոլոմբո» խաղը հասկանալու և հակառակորդի հարձակաման զարգացում կանխագուշակելու համար ։
2015 թվականի փետրվարին «Արսենալի» գլխավոր մարզիչ Արսեն Վենգերը հայտնել է, որ Կիսապաշտպան Ֆրանսիս Կոկլենը և հարձակվող Չուբա Ակպոմը լոնդոնյան ակումբի հետ կնքել են նոր երկարաժամկետ պայմանագրեր։
Ձեռքբերումներ
«Արսենալի» երիտասարդական թիմ
Արսենալ
Ֆրանսիա (մինչև 19)
Արտաքին հղումներ
Կատեգորիա:Արսենալի ֆուտբոլիստներ Կատեգորիա:Ֆրայբուրգի ֆուտբոլիստներ Կատեգորիա:Ֆրանսիացի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Բունդեսլիգայի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Թեմ (այլ կիրառումներ)
Թեմ եզրը կարող է վերաբերել.
Պղնձի սուլֆատ
Հատկություններ
Անգույն բյուրեղներ են, խտությունը՝ 3640 կգ/մ3։ Տաքացնելիս քայքայվում է առանց հալվելու
Լավ է լուծվում ջրում (25 °C-ում 100 գ ջրում՝ 20,3 գ, 100 °C-ում 73,6 գ)։ Լուծույթից անպատվում են պղնձարջասպի կապույտ բյուրեղները՝ CuSO4•5H2O։ Հայտնի են նաև CuSO4•ЗН2O և CuSO4H2O բաղադրության բյուրեղահիդրատները։
Նշանակություն
Պղնձի սուլֆատ խոնավածուծ է, խոնավության պայմաններում կապտում է և օգտագործվում է օրգանական հեղուկներում ջրի առկայությունը որոշելու համար։
Ծանոթագրություններ
Կատեգորիա:Սննդային հավելումներ Կատեգորիա:Սուլֆատներ Կատեգորիա:Պղնձի միացություններ
Սմոլյանիկովկա (գյուղ, Բելոպոլիեի շրջան)
Սմոլյանիկովկա (Смоляниківка), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Սմոլյանիկովկա գյուղում բնակվում էր 11 մարդ։
Արտաքին հղումներ
Կատեգորիա:Ուկրաինայի Սումիի մարզի Բելոպոլիեի շրջանի բնակավայրեր Կատեգորիա:Ուկրաինայի գյուղեր
Ակնա հայրենակցական միություն
Ակնա հայրենակցական միություն, հիմնվել է 1945 թվականի հունվարի 20-ին, Նյու Յորքում, ԱՄՆ գաղթած ակնցիների կողմից՝ նպատակ ունենալով նյութապես օժանդակել երկրորդ համաշխարհային պատերազմից տուժած, զանազան երկրներում գտնվող ակնցիներին, կապ հաստատել սփյուռքի հայրենակիցների միջև, խորհրդայինՀայաստանում հավերժացնել Ակնի անունը։
Նյութական օգնություն
Միությունը նյութական օգնություն է ցույց տվել Սովետական Հայաստան ներգաղթող ակնցիներին, Նոր Ակն թաղամասի (Սովետաշենում) կառուցապատմանը, նպաստավորել ակնցի ուսանողներին։ Ակնա հայրենակցական միությունն ունի իր մասնաճյուղերն ԱՄՆ-ի զանազան քաղաքներում, ինչպես նաև Հալեպում, Փարիզում, և Ալեքսանդրիայում։
Ծանոթագրություններ
Կատեգորիա:Ամերիկահայ հասարակական կազմակերպություններ Կատեգորիա:Հայրենակցական միություններ
Օլիվեր Բալչ
Օլիվեր Բալչ (Oliver Balch, ), բրիտանացի հեղինակ և ֆրիլանս գրող, մասնագիտացված է բիզնեսի և միջազգային հարաբերությունների վերաբերյալ թեմաներում։ Գրել է The Guardian, the Daily Telegraph, Huffington Post, The Spectator, Literary Review, և the Financial Times պարբերականների համար ։
Բալչը ավարտել է Դարհեմի համալսարանը 1998 թվականին` Պատմության առաջին կարգի դիպլոմով և հետագայում ստացել է փիլիսոփայության մագիստրոսի կոչում Քեմբրիջի համալսարանում ։ Համալսարանն ավարտելուց հետո մեկնել և մեկ տարի ապրել է Բոլիվիայում և ավելի ուշ տեղափոխվել է Արգենտինա, որտեղ սկսել է գրել որպես ֆրիլանսեր ։ 2018 թվականին նա ստացել է Փիլիսոփայության դոկտորի կոչում Լատինական Ամերիկայի ուսումնասիրությունների համար Քեմբրիջի համալսարանում (Քրիսթի քոլեջ)։ Նրա դիպլոմային աշխատանքը վերնագրված էր «Քրեական ընթացակարգեր. կորպորատիվ անջատված սոցիալական պատասխանատվության դերը Ուրուգվայի երբևէ խոշորագույն արտասահմանյան ներդնումների օրինականացման ամրապնդման մեջ»։ Նա ապրում է Ուելսի Հայ-օն-ուեյում և Պորտուգալիայի Պորտու քաղաքում։
Նա հրատարակել է երեք գրքեր «Faber & Faber» հրատարակչատանը. «Կեցցե Հարավային Ամերիկան. Ճամփորդություն անհանգիստ մայրցամաքի շուրջ», «Զարգացող Հնդկաստանը. Հեքիաթներ փոփոխվող ժողովրդից» և «Բլրի տակ. դրվագներ Ուելսի սահմանների իրական կյանքից»։
Գուշակ (Պյացետայի նկար)
«Գուշակ» (L'indovina), վենետիկյան գեղանկարչության դպրոցի ներկայացուցիչ, իտալացի գեղանկարիչ Ջովանի Բատիստա Պյացետայի (1683—1754) նկարը։ Ստեղծվել է 1740 թվականին։ 1887 թվականից  պահպանվում է Վենետիկի ակադեմիայի պատկերասրահ։
Նկարի անվանումն առաջացել է կնոջ դիրքից, որը պատկերված է թիկունքի կողմից և կարծես ձեռքը մեկնել է հանդուգն աղջկան․ խոսակցության թեման աջ կողմում գտնվող երկու տղամարդիկ են։ Գուշակի նրբաճաշակ և անամոթ դիրքում նկատելի է վարպետի հասուն ձեռքը․ հավատարիմ մնալով գեղանկարչության էֆեկտներին, նկարիչը  թողնում է  իր վաղ շրջանի աշխատանքների դրամատիկ նրբերանգները և  անդրադառնում է երանգների հաղորդմանը, որոնցում թրթռում են երանգների փոփոխություններն ու անսովոր կիսաստվերները։ Կտավի տաք երանգները կարծես մինչև խորքերը լցված են լույսով։
Գոյություն ունի գուշակի կերպարի մեկնաբանման մի քանի վարկած․ այն կարող է ակնարկ հանդիսանալ աջ կողմում գտնվող երիտասարդներից մեկի  գաղտնի սիրո  «հաղորդակցմանը», կամ, հնարավոր է  սա անառակաբարո Վենետիկի  այլաբանությունն  է՝ շվայտ աղջկա կերպարով։
Գրականություն
Կատեգորիա:1740 նկարներ Կատեգորիա:Վենետիկի ակադեմիայի պատկերասրահի նկարներ
Սերգեյ Սինիցին
Սերգեյ Սինիցին (Серге́й Я́ковлевич Сини́цын, ), ռուս դիվանագետ։
Կենսագրություն
Խորհրդային Միության կոմունիստական կուսակցության անդամ։ 1956 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1956 թվականից զբաղվում է դիվանագիտական գործունեությամբ։
1992 թվականից թոշակառու է։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ Կատեգորիա:ԽՄԿԿ անդամներ
Կրիսինո
Կրիսինո (Крисине), գյուղ Ուկրաինայի Խարկովի մարզի Բոգոդուխովի շրջանում։ Հիմնադրվել է 1764 թվականին։
2001 թվականի տվյալներով Կրիսինո գյուղում բնակվում էր 1 007 մարդ։ Բնակավայրը զբաղեցնում է 4,09 կմ² տարածք։ Բնակչության խտությունը կազմում էր 246,21 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Բոգոդուխովի շրջանի բնակավայրեր Կատեգորիա:Ուկրաինայի գյուղեր Կատեգորիա:1764 թվականին հիմնադրված բնակավայրեր
Կրեստյանկա (գյուղ, Կիսլովսկի գյուղխորհուրդ)
Կրեստյանկա (Крестьянка), գյուղ Ռուսաստանի Նիժնի Նովգորոդի մարզի Լիսկովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:1917 թվականին հիմնադրված բնակավայրեր Կատեգորիա:Ռուսաստանի Նիժնի Նովգորոդի մարզի Լիսկովսկի շրջանի բնակավայրեր
Մարսագնաց
Մարսագնաց, մոլորակագնաց, որը նախատեսված է Մարս մոլորակի հետազոտությունների համար, ինչպես, լուսնագնաց` Լուսնի հետազոտությունների համար։
Մարսի հետազոտությունների պատմության ընթացքում, մոլորակի վրա արդյունավետ աշխատել են երեք մարսագնաց, նրանցից մեկը մինչև այսօր շարունակում է աշխատել։ Բոլոր մարսագնացները կառավարվում են հեռակա, Երկրից և փոխանցում են տարբեր տեղեկություններ մոլորակի մասին։
Արտաքին հղումներ
* Կատեգորիա:Մարս մոլորակ Կատեգորիա:Մարսի հետազոտություններ
Բոբրիկ (գյուղ, Պոգարսկի շրջան)
Բնակչությունը 2010 թվականին գրանցված տվյալներով կազմում էր 368 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1610 թվականին հիմնադրված բնակավայրեր Կատեգորիա:Ռուսաստանի Բրյանսկի մարզի Պոգարսկի շրջանի բնակավայրեր
Իրաքյան Քուրդիստան
Իրաքյան Քուրդիստանը, որը հայտնի է նաև Հարավային Քուրդիստան անվանումով (هه‌رێمی کوردستان, إقليم كردستان), ինքնավար դաշնային միավոր է Իրաք պետության կազմում։ Քրդական շրջանը ձևավորվել է 1970 թվականի ինքնավարության համաձայնագրով Էրբիլի, Սուլեյմանիեի և Դոհուկի նահանգների տարածքներում, որոնք գերազանցապես քրդաբնակ են։ 1991 թվականի գարնանն Իրաքի հարավում շիաները և հյուսիսում քրդերն ապստամբություն բարձրացրին, որոնք կառավարական ուժերը ճնշեցին։ Նույն թվականի ապրիլին ՄԱԿ-ի Անվտանգության խորհրդի թիվ 688 որոշմանը հղում անելով ԱՄՆ-ն և դաշնակիցներն Իրաքի հարավում և հյուսիսում անթռիչք գոտիներ ստեղծեցին։ 1992 թվականին ձևավորվեց Իրաքյան Քուրդիստանի կառավարող մարմինը՝ Քուրդիստանի ռեգիոնալ կառավարությունը։ Իրաքյան Քուրդիստանը պաշտոնապես ինքնավոր շրջանի կարգավիճակ է ստացել 2005 թվականին ընդունված Իրաքի սահմանադրությամբ։
Իրաքի Քուրդիստան անվանումով հայտնի են՝
Աշխարհագրություն
Իրաքյան Քուրդիստանի տարածքը լեռնային է, ամենաբարձր կետը Չիխա Դարն է՝ 3661 մետր։ Իրաքյան Քուրդստանի լեռները Զագրոսի լեռնաշղթայի մաս են։ Ինքնավարության տարածքով հոսում են Մեծ Զաբ և Փոքր Զաբ գետերը, որոնք Տիգրիս գետի վտակներն են։ Ինքնավարության ամենամեծ լիճը Դուքանն է։
Եղանակ
Իրաքյան Քուրդիստանում տարեկան տեղումները 375-724 մմ են։ Կլմիան կիսաչոր մայրցամաքային է շոգ և չոր ամառներով և ցուրտ ու խոնավ ձմեռներով։ Հուլիս և օգոստոսի ամիսներն ամենաշոգն են, միջին ջերմաստիճանը 39-43 աստիճան է Ցելսիուսի սանդղակով, երբեմն հասնում է 50 աստիճան տաքության ։
Իրան-իրաքյան պատերազմը և քրդերը
1980 թ. սեպտեմբերին Իրաքի զորքերն առանց պատերազմ հայտարարելու ներխուժեցին Իրանի տարածք։ Իրաքյան Քուրդստանի երկու գլխավոր ուժերը՝ ՔԴԿ-ը և ՔՀՄ-ը, ռազմական գործողությունների ամենասկզբից մասնակցեցին դրան։ ՔԴԿ-ի փեշմերգան պատերազմում օժանդակում էին իրանական բանակին։ Վերջինս հենց քրդերի օգնությամբ գրավեց սահմանային Հաջջ Ումրան քաղաքը։